Document ID: 32000D0426

Komission päätös,
tehty 26 päivänä kesäkuuta 2000,
Euroopan maatalouden ohjaus- ja tukirahastosta maaseudun kehittämistoimenpiteisiin kaudella 2000-2006 maksettavan tuen ohjeellisesta jaosta jäsenvaltioittain tehdyn päätöksen 1999/659/EY muuttamisesta
(tiedoksiannettu numerolla K(2000) 1648)
(2000/426/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) ja erityisesti sen 46 artiklan 2 kohdan,
sekä katsoo seuraavaa:
(1) Komissio määrittelee tekemässään päätöksessä 1999/659/EY(2) EMOTR:n tukiosastosta kaudella 2000-2006 osarahoitettavan maaseudun kehittämistuen ohjeellisen jaon jäsenvaltioittain.
(2) Selvyyden ja avoimuuden vuoksi olisi täsmennettävä, mitkä menot jäsenvaltioille kyseisen päätöksen mukaisesti myönnetyt varat kattavat.
(3) Neuvoston asetusten (ETY) N:o 2078/92, (ETY) N:o 2079/92 ja (ETY) N:o 2080/92(3) mukaisia, 1 päivänä tammikuuta 2000 kumottuja liitännäistoimenpiteitä rahoitetaan edelleen EMOTR:n tukiosastosta varainhoitovuoden 2000 ja sitä seuraavien varainhoitovuosien osalta. Jäsenvaltioille kaudella 2000-2006 myönnetyt varat kattavat myös nämä menot.
(4) Jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta 16 päivänä helmikuuta 1996 annetun komission asetuksen (EY) N:o 296/96(4), sellaisena kuin se on viimeksi muutettuna asetuksella (EY) N:o 2761/1999(5), 7 artiklassa täsmennetään, että varainhoitovuonna "n" otetaan huomioon jäsenvaltioille vuoden "n-1" 16 päivästä lokakuuta vuoden "n" 15 päivään lokakuuta aiheutuneet menot. Näin ollen EMOTR:n tukiosastolle asetusten (ETY) N:o 2078/92, (ETY) N:o 2079/92 ja (ETY) N:o 2080/92 mukaisista toimenpiteistä 16 päivästä lokakuuta 1999 alkaen aiheutuneet menot kuuluvat varainhoitovuodelle 2000, ja ne on otettava huomioon myönnettäessä varoja kaudella 2000-2006. Tämän lisäksi maksajavirastojen 16 päivän lokakuuta 2006 ja 31 päivän joulukuuta 2006 välisellä kaudella suorittamat maksut kuuluvat varainhoitovuodelle 2007.
(5) Toisaalta on käynyt ilmi, että vuosittaisten talousarvioiden enimmäismääriä ei voida laskea tarkoin tuen ohjeellisesta jaosta jäsenvaltioille tehdyn päätöksen liitteessä olevan taulukon avulla. Kyseinen taulukko olisi täten korvattava yksityiskohtaisemmalla taulukolla, jossa esitetään määrät, joita kunkin jäsenvaltion on vuosittain noudatettava,
ON TEHNYT TÄMÄN PÄÄTÖKSEN:
1 artikla
Muutetaan päätös 1999/659/EY seuraavasti:
1) Lisätään 1 artiklaan alakohdat seuraavasti:"Ensimmäisessä alakohdassa tarkoitetut varat kattavat myös:
a) EMOTR:n tukiosastolle neuvoston asetusten (ETY) N:o 2078/92, (ETY) N:o 2079/92 ja (ETY) N:o 2080/92 mukaisista liitännäistoimenpiteistä varainhoitovuodesta 2000 alkaen aiheutuneet menot ja komission asetuksen (EY) N:o 296/96 7 artiklan mukaisesti maksajavirastojen 16 päivästä lokakuuta 1999 alkaen suorittamat maksut;
b) muut ennen 1 päivää tammikuuta 2000 hyväksytyt maaseudun kehittämistoimet, jotka on sisällytetty uuteen ohjelmatyöhön komission asetuksen (EY) N:o 2603/1999(6) 4 artiklan 2 ja 3 kohdan säännösten nojalla.
Lokakuun 16 päivän 2006 ja joulukuun 31 päivän 2006 välisenä aikana EMOTR:n tukeen maksajavirastojen maksamien menojen osalta oikeutettu enimmäismäärä ei voi ylittää samalle jäsenvaltiolle 16 päivän lokakuuta 1999 ja 31 päivän joulukuuta 1999 välisenä aikana aiheutuneiden menojen kokonaismäärää."
2) Korvataan liitteessä oleva taulukko tämän päätöksen liitteenä olevalla taulukolla.
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä kesäkuuta 2000.

Labels: 18
15
19
6